Συμμετοχή του ΤΕΒΕ στις δαπάνες λειτουργίας των υπηρεσιών του Ελεγκτικού Συνεδρίου. Η αμοιβή των υπαλλήλων του Ελεγκτικού Συνεδρίου που θα απασχοληθούν υπερωριακά στην έδρα του ΤΕΒΕ, για τη διενέργεια κατασταλτικού ελέγχου των οικονομικών διαχειριστικών χρήσεων των ετών 1980 έως και 1991, βαρύνει εξ ολοκλήρου τον προϋπολογισμό του ΤΕΒΕ Η δαπάνη της προηγούμενης παραγράφου ορίζεται στο ποσό των σαράντα εκατομμυρίων (40.000.000) δρχ. Ο χρόνος ελέγχου των παραπάνω χρήσεων δεν δύναται να υπερβεί τα 2,5 έτη. Η ισχύς των διατάξεων του παρόντος αρχίζει από της δημοσιεύσεώς του στην Εφημερίδα της Κυβερνήσεως. Στον Υφυπουργό Εργασίας και Κοινωνικών Ασφαλίσεων αναθέτουμε την δημοσίευση του παρόντος διατάγματος.